Michael Buffer

Michael Buffer (lahir 2 November 1944) ialah seorang pengacara majlis mengkhusus dalam sukan tinju dan gusti profesional. Beliau dikenali atas gaya menyampaikan acara sukan-sukan tersebut dengan cara yang menonjol dan tersendiri, terutamanya semasa menamakan peserta dan memulakan perlawanan.

Ungkapan "Let's get ready to rumble" (maksud: "ayuh kita berlawan") paling dikenali darinya sejak tahun 1984 dan memasyhur sehinga kini, sehingga Buffer memperoleh tanda dagang untuk pengunaan ungkapan tersebut pada tahun 1992 lalu memperolehi sebanyak lebih USD400 juta dari segi pembayaran lesen tanda dagang ini.

Biografi

Awal hidup, kerjaya awal
Buffer dilahirkan di Lancaster, Pennsylvania semasa Perang Dunia Kedua - ayahnya seorang askar Tentera Laut Amerika Syarikat. Ibu bapanya bercerai semasa usia 11 bulan - beliau diserahkan kepada seorang pasangan suami isteri di bandar Roslyn negeri sama.

Ketika beliau berusia 20 tahun, beliau menyertai Tentera Darat Amerika Syarikat  semasa Perang Vietnam dan berkhidmat selama 3 tahun. Sejak persaraannya dari tentera, beliau terlibat dalam banyak pekerjaan termasuk sebagai seorang jurujual kereta dan model.

Kerjaya pengacaraan 
Pada tahun 1982 ketika berusia 38 tahun, beliau memulakan kerjaya sebagai seorang pengacara perlawanan tinju, Beliau mula menjadi terkenal semasa mengacara semua perlawanan ESPN anjuran agensi Top Rank; agensi ini banyak memperkenalkan petinju-petinju terhebat seperti Muhammad Ali, Alexis Argüello, Oscar De La Hoya, Roberto Durán, Joe Frazier dan George Foreman. 

Di pentas ini juga Michael mula mengembangkan cara penyampaiannya yang sangat menarik perhatian baik dalam kalangan penonton malah dalam kalangan petinju menyerta yang merasa ternaik semangat mereka untuk berlawan. Reputasi turut mendapat perhatian hartawan tersohor Donald Trump yang mengupahnya mengacara semua perlawanan yang diadakan di kasino-kasino milik Trump pada lewat dekad 1980-an.

Filemografi dan penampilan khas

Filem

Televisyen

Permainan video

Rujukan

Pautan luar